Hoe lyk 'n onvergewensgesinde hart?
Hoe lyk 'n onvergewensgesinde hart? Sonder genade Genadeloos, herhaal die redes oor en oor waarom die oortreder nie enige genade verdien nie. Veragting (kyk sonder enige ontferming op die oortreder neer) gaan hand aan hand met onbarmhartigheid. Jakobus 2:13 is duidelik hieroor: Die oordeel sal onbarmhartig wees oor dié wat nie barmhartigheid betoon nie. Maar barmhartigheid triomfeer oor die oordeel. Prakties: Ondersoek jou hart deurlopend vir die kere dat jy miskien neersien op ander of dat redes by jou opkom waarom hulle verdien om gestraf te word. Kweek die gewoonte aan om dinge neer te skryf wat God aan jou openbaar sodat jy aandag aan elkeen kan gee wanneer jy in gebed by die voete van die Here sit. Gebed: Vader in die Hemel, ek bely dat ek onbarmhartig is en dat ek met minagting na mense rondom my kyk, selfs vir onbeduidende dinge wat hulle elke dag doen. Ek wil hierdie kwaadwilligheid in my hart laat vaar. Toon asseblief duidelik vir my wanneer ek in my daaglikse omgang myself bo ander mense verhef. Vol bitterheid Wrewelrig, dit hou nie daarvan dat die oortreder enige sukses behaal nie. Afguns (begeer die prestasies van die oortreder vir hulleself) gaan hand aan hand met wrewel. Job 5:2 is duidelik hieroor: Verbitterdheid maak 'n dwaas dood, onbeheersdheid vernietig 'n onverstandige. Prakties: Vra vir die Here om in die loop van die dag vir jou enige verbittering teenoor ander mense te toon, selfs al is dit net in jou hart weggesteek. Is jy bly as hulle sukses behaal of iets regkry wat jy nie kon regkry nie? Indien nie, kan dit 'n aanduiding wees dat jy afguns in jou hart omdra. Skryf dit neer en neem dit deur gebed na die Here.
Dankie is n klein woordjie
Dankie is 'n klein woordjie
April 15, 2008 · Filed under Ernstig
Die wonderlikste ding het verlede week gebeur. Sommer so spontaan. Nadat ek kommentaar gelewer het op Boendoe se Krummels, het Sonkind gevra vir bankbesonderhede. Ek het dit gegee. En die reaksie kan ek nou nog nie glo nie. Julle kan maar self gaan lees.
Dit gee my weer moed vir ons mensdom. Dat wildvreemdes sommer so aanbied om te help, is ongelooflik. En julle het gehelp. Elke bietjie help vreeslik baie! Maar dis nou eers die begin van die paadjie. 'n Egskeiding kos baie geld, maar ons sal plan sien. (Skuus, ek tjank net eers so bietjie.)
Dit was so lekker om die verrassing op haar gesig te sien toe ek die eerste geldjies vir haar gee. Daarmee kon sy darem al so 'n paar noodsaaklikhede self gaan koop, sonder dat ons aanbied om dit te doen. Mense, julle harte is groot! Vir elkeen wat ietsie gegee het (ek gaan nie name noem nie, julle weet wie julle is!) baie dankie. Glo my, ek het lanklaas iemand gesien wat iets so opreg waardeer.
Vir die van julle wat nie Blou-oog se storie ken nie, gaan lees hier en hier. Vir die res, 'n update: sy gaan sien vanmiddag 'n prokureur, en dan sal die bal aan die rol gesit word. Hopelik kan die egskeiding so gou as moontlik afgehandel word. En kan sy en haar kinders 'n nuwe lewe begin.
Ek is baie trots op jou dat jy hierdie stap neem, vriendin. Ek weet hoe moeilik dit vir jou is om aan te gaan. Ek sien die seer elke dag in jou oë. Ek verstaan die leegheid wat jy nou skielik ervaar. Ek weet hoe moeilik dit vir jou is om elke dag die kinders te troos. Maar ek glo jy doen die regte ding. Mag jy 'n sterk voorbeeld word vir elke vrou wat emosioneel en liggaamlik mishandel word. En ons belofte staan nog steeds: ons SAL jou hierdeur help! Teen volgende jaar hierdie tyd, vertel ons vir almal hoe gelukkig julle is! Deal?
Die Here aan die werk.
So tien dae gelede raak ek in 'n ernstige skermutseling met 'n "angle grinder" betrokke en beland in die hospitaal met my erg beseerde hand. Grinder 1, Willempie 0. Teater toe, skade reggemaak en toegewerk en ek gaan huistoe met 'n vet kontrepsie om die hand, en 'n opvolg afspraak vir 'n paar dae later. Hopelik is die steke eersdaags uit. Nou ja, dit was die deel wat die mediese wetenskap kon doen.
Een van die dae sal daar dalk 'n letsel oorbly, maar ek sal gesond wees. Wie is daarvoor verantwoordelik? Sommer self gebeur? Toevallig? Alles sommer net vanself toegegroei? Nuwe aartjies sommer net chop chop gevorm? Vel heg omdat dit so hoort?
Nee my vriend, die Here het aan die werk gespring die oomblik toe die ongeluk gebeur, en elke oomblik van toe af was die Here aan die werk, dag en nag, selfs toe ek slaap. Soos wat Hy elke oomblik aan die werk is met teenliggaampies in jou lyf wat jou immuniteit stelsel aan die gang hou.
Die punt is: die Here genees my en jou elke enkele oomblik, maar nie net Sy kinders nie, vir almal! Ja, soms loop dinge anders en ongeneeslike siektes kom op ons pad wat ons nie verstaan nie, maar ook daarin is Hy besig met ons. Hy is elke dag besig om stukkende harte heel te maak van mense wat swaarkry, Hy vertroos elke dag waar mense seergekry het. Hy is my en jou groot geneser en ook jou emosionele wonde sal mettertyd genees.
Intussen kan ons maar gerus elke dag dankie sê vir Sy wonderwerke in ons lewens. Onthou jy die tien melaatses wat genees is? Net een het kom dankie sê. Kom ons sê sommer nou gou vir Hom dankie.
Luk 17:15 "En een van hulle het, toe hy sien dat hy genees is, omgedraai en God hardop geprys"
In my nood roep ek na die Here
In my nood roep ek na die Here,
- 2 Samuel 22:7 -
Sing tot eer van God
Kom ons leef in lof vir die Here
"Is regverdiging deur geloof alleen of deur geloof sowel as dade?"
"Is regverdiging deur geloof alleen of deur geloof sowel as dade?"Antwoord: Hierdie is mees waarskynlik die belangrikste vraag in die Christelike teologie. Hierdie vraag is die oorsaak van die Reformasie – die skeiding tussen die Protestantse kerk en die Katolieke kerk. Hierdie vraag is die basiese verskil tussen die Bybelse Christendom en die meeste van die "Christelike" kultusse. Is regverdiging deur geloof alleen of deur geloof plus dade? Is ek gered deur slegs in Jesus te glo of moet ek in Jesus glo en terselfdertyd ook sekere dinge doen?
Paulus sê dieselfde in sy geskrifte. Die goeie vrugte wat gelowiges in hulle lewe moet hê, word gelys in Galasiërs 5:22-23. Net nadat hy vir ons vertel dat ons gered word deur geloof en nie dade nie (Efesiërs 2:8-9), sê Paulus dat ons geskape is om goeie dade te doen (Efesiërs 2:10). Paulus verwag 'n veranderde lewe, net soveel soos Jakobus, "Nou weet ek dat wanneer iemand aan Christus behoort, hy 'n splinternuwe mens is; 'n nuwe skepping in die kleine. Al die ou sondige dinge is dan iets van die verlede. Dan is die nuwe lewe hier!" (2 Korinthiërs 5:17). Jakobus en Paulus verskil nie in hulle leringe van regverdiging nie. Hulle benader dieselfde onderwerp vanuit verskillende oogpunte. Paulus beklemtoon eenvoudig dat regverdiging nie deur geloof alleen is nie terwyl Jakobus klem plaas op die feit dat geloof in Christus, goeie dade tot gevolg het.
'n Dag by Doulos Armoedebediening
Opleiding, ontwikkeling en werkskepping
Hard aan die werk om goedere af te laai
Hard aan die werk om sowat 1.5 ton se klere en ander goedere te ontvang in Vryburg en Stella. Weereens baie dankie aan die donateurs - ons sal dit reg bestuur.
Doulos help die OSR Kempton Park trek
DOULOS het nog 'n groot stap vorentoe gegee deur die OSR Kempton Park se kantoormeubels gratis te verskuif na 'n gemeente ook in Kempton Park.
GELOOF & GELOOFSEKERHEID
GELOOF EN GELOOFSEKERHEID
Daar word gesê: Deur jou geloof word jy gered.
En ook: Jy moet glo om die ewige lewe te be-erf.
Klaarblyklik is 'glo' en 'geloof' dus baie belangrik.
Dan moet ons seker maak dat ons verstaan wat glo en geloof beteken.
Daar is egter baie onduidelikheid en uiteenlopende idees rondom hierdie begrip.
In Afrikaans sê ons ook nog: Hy het 'glo' teen die berg op gehardloop!
Hierdie bring onmiddellik 'n sterk element van twyfel in die gedrang. Nou word dit nog moeiliker:
Wat beteken dit om te glo? Wat beteken geloof? Wat beteken dit spesifiek dan in terme van die christelike godsdiens?
Dit is baie duidelik dat 'geloof 'en 'glo' van deurslaggewende belang is ten opsigte van ons saligheid en 'n kern vorm van die christelike evangelie.
Dink maar aan: Romeine 3:28, Ons betoog is tog dat 'n mens vrygespreek word omdat hy glo, nie omdat hy die wet onderhou nie.
Rom 4:5, Maar die mens………wat glo in Hom wat die goddelose vryspreek, hy kry die vryspraak deur sy geloof.
Handelinge 16:30,31, "Menere, wat moet ek doen om gered te word?" Hulle antwoord hom: " Glo in die Here Jesus, en jy sal gered word,"
Dan word daar ook nog gepraat van geloofsekerheid.
Daar word beweer dat geloofsekerheid noodsaaklik is vir redding!
Voordat ons oor geloofsekerheid praat, moet ons seker maak dat ons werklik weet wat glo en geloof beteken.
Glo is die werkwoord, in Engels: believe.
Geloof is die naamwoord, in Engels: faith.
Die Griekse en Hebreeuse woorde wat ons met 'glo' vertaal, beteken: om op te vertrou, om ten volle oortuig te wees, om te erken, om op staat te maak, om beslis en gevestig te wees.
Dit word weerspieël in die definisie van geloof wat ons in die Bybel vind in Hebreërs 11:1.
(Ou vertaling): Die geloof dan is 'n vaste vertroue op die dinge wat ons hoop, 'n bewys van die dinge wat ons nie sien nie.
('83 vertaling): Om te glo is om seker te wees van die dinge wat ons hoop, om oortuig te wees van die dinge wat ons nie kan sien nie.
(Die Boodskap): Wat beteken dit om op God te vertrou? Geloof of vertroue in God beteken om nie een oomblik te twyfel dat Hy sy beloftes sal hou nie en om daarna uit te sien.
(NLV): Wat is geloof dan? Dit is 'n vaste versekering dat die dinge waarna ons uitsien, inderdaad sal gebeur. Dit is die bewys dat God die dinge wat ons nog nie kan sien nie, waar sal maak.
"(NKJV): Now faith is the substance of things hoped for, the evidence of things not seen."
By glo en geloof in christenskap speel twyfel geen rol nie. ( Nie soos: Hy het glo teen die berg opgehardloop nie.)
As ek dus bely dat ek glo dat ek gered is, beteken dit dat ek WEET dat dit so is……dit beteken nie ……ek hoop so nie!
Dit beteken om God op sy Woord te neem.
Hy het dit juis só voorsien:……….. want sekerheid verdring vrees.
Geloof is om onbevrees en met oorgawe te vertrou op God se woord, en met sekerheid te weet dat Hy sy beloftes sal nakom.
Is dit arrogant?
Matig ek my te veel aan met so 'n geloof?
MAG ek só selfversekerd wees?
Mag ek sê ek is SEKER DAT EK GERED IS? Of is dít soos die Fariseër wat op sy bors geslaan en homself in sy gebed teenoor die tollenaar gemeet het? (Lukas 18:9-14)
Paulus vra op 'n ander plek: "……wat sal ons van al hierdie dinge sê?"
Die belangrike is: Wat sê die Bybel?
1 Johannes 5:12, 13 sê: Die getuienis behels dit: God het ons die ewige lewe gegee, en dié lewe is deur sy Seun. Die wat die Seun het, het die lewe; die wat nie die Seun het nie, het ook nie die lewe nie.
Hierdie brief skrywe ek vir julle sodat julle kan WEET dat julle die ewige lewe HET,……julle wat aan die Seun van God glo.
Daar is nie twyfel nie, ons HET dit, nie……. ons gaan dit kry nie!
Joh 6:47: (Jesus sê): Dit verseker Ek julle: Wie in My glo, HET die ewige lewe. (Teenwoordige tyd)
Joh 1:12: Maar aan almal wat Hom aangeneem het, die wat in Hom glo, het Hy die reg gegee om kinders van God te word.
Waar kom geloofsekerheid dan in?
Ons sê juis: Geloof IS sekerheid!
Geloofsekerheid is dus 'n dubbele bevestiging.
Wanneer ons van sekerheid praat, is dit eerder …..sekerheid van saligheid….. waarvan ons praat.
As ons dan weet wat glo en geloof beteken, bly die ander belangrike vraag egter:
Wat……… of waaráán…….. glo ons?
Die Lerinng van God se genade
Glo staan vir Genade, Lering en Ondersteuning. Toe die tronkbewaarder wou weet wat hy moes doen, het hy gehoor: "Gloin die Here Jesus Christus en jy sal gered word" (Hand. 16:31). Toe Nikodemus hoor dat hy weergebore moes word, het hy verwonderd gevra: "Hoe kan hierdie dinge gebeur?" Toe antwoord Jesus Hom: "Soos Moses die slang in die woestyn verhoog het, so moet die Seun van die mens verhoog word, sodat elkeen wat in Hom glo, nie verlore mag gaan nie, maar die ewige lewe kan hê" Joh. 3:14,15.
Stel jouself beskikbaar
maak nie saak wie hulle is nie – ras en kleur maak nie saak nie. Ouderdom maak ook nie saak nie.
maak nie saak wat hulle is of was nie – diewe, moordenaars, leuenaars, sedeloos, of sg. goeie mense
maak nie saak waar hulle is nie – oor die ganse wêreld
Besef jy dat 2 mense uit elke 3 wat nou gebore word, dalk nooit die voorreg gaan hê om Jesus as Verlosser te leer ken nie?